bekjennelseslitteratur
Store norske leksikon,Språk og litteratur,Litteraturvitenskap,Sjangerlære,epikk
Bekjennelseslitteratur, konfesjonslitteratur, er opprinnelig litteratur hvor forfatteren legger frem sin tro eller overbevisning og trekker sterkt på egen biografi. Klassiske eksempler er Augustins og Jean-Jacques Rousseaus Bekjennelser.
I moderne litteraturvitenskap blir begrepet ikke sjelden brukt nedsettende om litteratur som i sterk grad trekker på egne erfaringer og meninger, og ikke evner å skape avstand til disse slik at de når ut over det personlige og private. Begrepet har nokså urettferdig blitt brukt på denne måten om en rekke kvinnelige forfatterskap, for eksempel om Sylvia Plaths lyrikk. Les mer i Store norske leksikon litteratur